మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అఖిల్ మాజీ ప్రేయసి పెళ్లైపోయింది.. చెర్రీ, ఉపాసన హాజరు
అక్కినేని అఖిల్ మాజీ ప్రేయసి శ్రీయా భోపాల్ వివాహబంధంతో ఓ ఇంటి కోడలైంది.
Samayam Telugu | Updated:
May 28, 2018, 12:48PM IST
అక్కినేని అఖిల్ మాజీ ప్రేయసి శ్రీయా భూపాల్ వివాహబంధంతో ఓ ఇంటి కోడలైంది. అపోలో హాస్పిటల్స్ చైర్మన్ ప్రతాప్ సి.రెడ్డి మనుమడు అనిందిత్ రెడ్డితో ప్యారిస్‌లో ఆమె వివాహం చాలా సింపుల్‌గా కొంత మంది కుటుంబ సభ్యుల మధ్య జరిగింది. ఈ వివాహ వేడుకకు ఉపాసన, రామ్ చరణ్‌లు హాజరయ్యారు. ఈ విషయాన్ని ట్విట్టర్ ద్వారా తెలియజేశారు ఉపాసన రామ్ చరణ్.
2018 ఏప్రిల్ 22న హైదరాబాద్‌లో శ్రీయా భూపాల్ - అనిందిత్ రెడ్డి నిశ్చితార్థం వైభవంగా జరిగిన విషయం తెలిసిందే. ఈ నిశ్చితార్థ వేడుక చెర్రీ, ఉపాసన సమక్షంలోనే జరిగింది. అనిందిత్ రెడ్డి, ఉపాసనను తమ్ముడి వరస. అనిందిత్ రెడ్డి తల్లి సంగీత.. ఉపాసన తల్లి శోభన సొంత అక్కాచెల్లెల్లు. అంటే ఉపాసన, అనిందిత్ రెడ్డిలు అక్కాచెల్లెల్ల బిడ్డలు.
దేశ వ్యాప్తంగా పేరొందిన అపోలో సంస్థల అధినేత ప్రతాప్ సి. రెడ్డి మనువడు, చేవెళ్ల సిట్టింగ్ ఎంపీ విశ్వేశ్వర్ రెడ్డి పెద్ద కుమారుడే అనిందిత్ రెడ్డి. ఇక అనిందిత్ వృత్తి పరంగా దేశీయ మోటార్ స్పోర్ట్స్ సర్కిల్‌లో గుర్తింపు తెచ్చుకున్నారు. పలు దేశీయ అంతర్జాతీయ సంస్థలతో ఒప్పందాలు కుదర్చుకుని మోటార్ రంగంలో రాణిస్తున్నారు. ఇక శ్రీయా భోపాల్ అమెరికాలో ఫ్యాషన్ డిజైనింగ్‌లో పనిచేసి ఆ రంగంలో రాణిస్తున్నారు.
ఇదిలా ఉంటే.. అక్కినేని అఖిల్-శ్రీయా భూపాల్ ప్రేమ వ్యవహారం అందరికీ తెలిసిందే. ఈ ప్రేమ జంట పెద్దల అంగీకారంతో పెళ్లి వరకూ వెళ్లడం ఆ తరువాత ఎంగేజ్‌మెంట్ దగ్గరే ఆగిపోయింది. కారణాల సంగతి పక్కన పెట్టేస్తే.. 2016 డిసెంబర్‌లో జరిగిన ఎంగేజ్‌మెంట్ తరువాత అఖిల్-శ్రీయా భూపాల్ విడిపోయారు. ఆ తరువాత అఖిల్ తన దృష్టిని సినిమాలపై పెట్టారు. సీన్ కట్ చేస్తే శ్రీయా భూపాల్.. అనిందిత్‌ రెడ్డితో పెళ్లిపీటలు ఎక్కేసింది.
❤️ #familywedding #ramcharan https://t.co/pA5juGLv1a